**Llinell Anghydraddoldeb: Cardiau Chwarae Rôl**

|  |  |
| --- | --- |
| Ar ôl gyrfa lwyddiannus mewn busnes, rydych chi wedi troi at wleidyddiaeth yn Rwanda. Rydych chi’n fam i ddau o blant, mae gennych ddylanwad yn eich cymdeithas ac mae arnoch chi bopeth sydd angen.  | Rydych chi’n fenyw briod yn y DU. Mae pedwar o blant ‘da chi. Mae’ch gŵr yn gweithio ac yn ennill cyflog da. Hoffech chi weithio, ond mae hi’n anodd dod o hyd i swydd sydd yn ffitio i’r oriau angenrheidiol er mwyn gollwng y plant yn yr ysgol a’u codi.  |
| Rydych yn fenyw 23 blwydd oed yn byw yn yr India. Mae gennych nam ar eich golwg ers genedigaeth. Byddech wrth eich bodd yn athrawes, ond nid oedd yn bosibl i chi fynd i’r ysgol pan oeddech yn iau oherwydd eich anabledd. Rydych yn byw gyda’ch teulu, yn helpu gyda’r gwaith tŷ ac yn gofalu am eich brodyr a chwiorydd iau.  | Rydych yn ddyn sydd yn gweithio mewn cartre’ preswyl yn y DU, yn gofalu am hen bobl. Cawsoch y swydd trwy asiantaeth yng Ngwlad Pwyl, eich gwlad enedigol. Oherwydd gweithio oriau dros ben yn ddigyflog, rydych yn ennill o dan yr isafswm cyflog; rydych yn aml yn gweithio 50 neu 60 o oriau’r wythnos.  |
| Rydych yn rheolwr i gronfa fuddsoddi dros gwmni ynni yn UDA, yn rheoli asedau gwerth £3 biliwn. Rydych yn gyfoethog dros ben ac yn un o reolwyr cronfeydd buddsoddi cyfoethocaf y byd. Rydych yn dad i ddwy ferch fach.  | Rydych yn wniadwraig yn gweithio mewn ffatri ym Mangladesh sydd yn cyflenwi dillad i gadwyn archfarchnad enwog. Mae’r amodau gweithio yn wael. Rydych yn aml yn gweithio sifftiau hir heb hyd yn oed egwyl i fynd i’r tŷ bach. Weithiau mae’r cwmni yn ‘anghofio’ talu am oriau a weithiwyd dros ben. Ond mae rhaid i chi gadw’ch swydd. Duw a ŵyr sut byddai’ch teulu yn goroesi heb eich incwm.  |
| Rydych yn fenyw ac yn gweithio fel cyfrifydd dros gwmni teithio rhyngwladol yn ninas Mumbai yn yr India. Mae gennych fflat neis ac mae’ch cyflog yn caniatáu i chi fyw yn weddol gyffyrddus. Rydych yn ystyried cael plant.  | Rydych yn fam sengl gyda thri o blant bach yn byw yn y DU. Hoffech chi weithio ond ni fedrwch fforddio gofal plant. Rydych yn derbyn cymorth ariannol gan y llywodraeth, ond mae’r budd-daliadau hyn wedi’u torri yn ddiweddar ac rydych yn poeni am fedru talu’r biliau. Weithiau rydych yn mynd heb fwyd fel bydd gan y plant ddigon i’w fwyta.  |

|  |  |
| --- | --- |
| Rydych yn ddyn yn gweithio dros sefydliad hawliau dynol yn Afghanistan. Mae’ch swydd yn beryglus, ac rydych yn gweithio am oriau hir am gyflog bach. Dydych chi ddim yn briod a does gennych ddim plant.  | Rydych yn ddyn yn gweithio fel athro mewn ysgol yng nghanol y ddinas ym Mrasil. Does dim llawer o adnoddau gan eich ysgol ac fe hoffech weld mwy o arian yn mynd tuag at addysg. Dod yn athro oedd eich breuddwyd erioed, ond yn ddiweddar mae goroesi wedi bod yn anodd gan fod prisiau yn codi yn gynt nag incwm pobl.  |
| Rydych chi yn ferch 12 blwydd oed, yn ferch i ffermwr, ac yn byw mewn ardal wledig o Ethiopia. Nid ydych yn mynd i’r ysgol bellach oherwydd mae angen help ar eich mam i gasglu dŵr a choed tân. Mae rhaid i chi gerdded yn bellach bob mis i nôl y rhain.  | Rydych yn fab i brif-weithredwr cwmni cynhyrchu nwyddau yn Nigeria ac yn eich arddegau. Rydych yn mynd i ysgol breifat ac wrthi yn gwneud cais i fynd i’r brifysgol.  |
| Rydych yn ddyn priod gyda phedwar o blant, yn rhedeg Canolfan bwyd mewn tref fach yn Iraq. Colloch chi fraich mewn rhyfel ond mae incwm da gennych.  | Rydych yn newyddiadurwraig yn gweithio i bapur newydd genedlaethol yn y DU. Rydych wedi gweithio yn galed i gyrraedd lle rydych yn eich gyrfa. Mae gennych ferch fach ac rydych yn gobeithio y bydd ganddi gyfleoedd tebyg yn y dyfodol.  |
| Rydych yn ffermwr sydd yn crafu bywoliaeth yn tyfu reis ym Mhacistan. Dydych chi ddim ond yn cael tyfu digon o fwyd i chi a’ch teulu. Byddech yn hoffi i’ch plant gael addysg a chael mwy o gyfleoedd mewn bywyd na chi.  | Rydych yn ddyn 31 blwydd oed yn byw ym Mherw (Peru). Cawsoch eich anafu mewn damwain ddiwydiannol tair blynedd yn ôl a dyw hi ddim yn bosibl i chi weithio bellach. Dydych chi ddim yn derbyn unrhyw fudd-dal anabledd ac mae rhaid dibynnu ar gardota a chefnogaeth gan deulu a ffrindiau i oroesi.  |

*\*Atgynhyrchwyd trwy ganiatâd caredig Oxfam:* [*www.oxfam.org.uk/education/resources/international-womens-day*](http://www.oxfam.org.uk/education/resources/international-womens-day)